Ungt Entreprenørskap er en ideell landsomfattende organisasjon som i samspill med utdanningssystemet, næringslivet og andre aktører jobber for å utvikle barn og unges kreativitet, skaperglede og tro på seg selv. Ungt Entreprenørskap tilbyr et tyvetalls entreprenørskapsprogrammer fra 1. trinn til høyere utdanning, og alle programmene er forankret i Kunnskapsløftet (LK-06). Sist skoleår deltok ca. 150 000 ungdommer, 15 000 lærere og 27 000 frivillige fra arbeids- og næringsliv i Ungt Entreprenørskap sine programmer.